Латвійская нацыянальная гвардыя

**Латвійскя нацыянальная гвардыя** або НГ ( або ZS) — воінскае фармаванне, якое ўваходзіць у склад Нацыянальных узброеных сіл Латвіі. Нацыянальная гвардыя з’яўляецца асновай сухапутных сіл, якая складаецца з добраахвотнікаў, якія выконваюць абавязкі нацыянальнай гвардыі, такія як рэагаванне на крызісы і падтрымка ваенных аперацый. Складаецца са штаба і 4 брыгад (фармальна — рэгіёнаў або муніцыпалітэта), якія падзеленыя на 18 батальёнаў.

## Гісторыя 
Нацыянальная гвардыя была створана 23 жніўня 1991 года Вярхоўным Саветам Латвійскай Рэспублікі як добраахвотная грамадская арганізацыя ваеннай самаабароны. Яго карані можна прасачыць да арганізацыі Айзсаргі часоў даваеннай Латвійскай Рэспублікі. Гэта самая буйная структура Нацыянальных узброеных сіл Латвіі па колькасці. Нацыянальная гвардыя заўсёды адыгрывала істотную ролю ў сістэме нацыянальнай абароны, дазваляючы грамадскасці ўдзельнічаць у нацыянальнай абароне. Шэраг батальёнаў Нацыянальнай гвардыі пераўтвораны ў рэзервовыя сілы высокай гатоўнасці, якія могуць быць неадкладна разгорнутыя ў міжнародных ваенных аперацыях.

**Маладая гвардыя** ( , JS) — моладзевая арганізацыя Нацыянальнай гвардыі, была створана ў 1992 годзе. Гэта найбуйнейшы моладзевы рух у Латвіі, які аб’ядноўвае моладзь ва ўзросце ад 10 да 21 года.

Авіяцыйныя адзінкі Нацыянальнай гвардыі былі створаны ў 1993 годзе з паркам лёгкіх самалётаў і планёраў былога ДАСААФ СССР. У 2000 годзе авіяцыйны кампанент увайшоў у склад ВПС .

## Задачы 
Асноўнай задачай Нацыянальнай гвардыі з’яўляецца падтрымка рэгулярных падраздзяленняў Сухапутных сіл шляхам абароны нацыянальнай тэрыторыі падчас ваеннай пагрозы, а таксама выкананне функцый баявога забеспячэння і матэрыяльна-тэхнічнага забеспячэння Узброеных сіл Латвіі. У той жа час, Нацыянальная гвардыя павінна працягваць аказваць дапамогу насельніцтву ў пытаннях бяспекі, а таксама Дзяржаўнай паліцыі Латвіі ў забеспячэнні грамадскага правапарадку і працягваць ахову аб’ектаў, якія маюць значэнне для нацыянальнай бяспекі.

## Структура 
*(На момант 20 красавіка 2021 г.:)*

**Штаб Нацыянальнай гвардыі (НГ) (Рыга)**

* Падраздзяленне кіберабароны (Рыга)
* Спецназ
* Спецыяльны ўзвод падтрымкі PSYOPS (Валміера)
* Саюз ветэранаў (Рыга)
* Цэнтральны аркестр Нацыянальнай гвардыі (Рыга)

**1-я брыгада Нацыянальнай гвардыі (Рыжскі штаб):**

* Студэнцкі пяхотны батальён (Рыга)
* 13-ы пяхотны батальён (Рыга)
* 17-ы батальён баявой падтрымкі (Марупа)
* 19-ы батальён баявой службы (Ульброка)
* 53-ы пяхотны батальён (Баўска)
* CBRN абаронная рота (Рыга)

**2-я брыгада нацыянальнай гвардыі (штаб Валміера):**

* 22-і батальён баявой службы (Валміера)
* 25-ы пяхотны батальён (Гюльбене)
* 27-ы пяхотны батальён (Цэсіс)
* 31-ы пяхотны батальён (Алуксне)
* 54-ы батальён баявой падтрымкі (Oгрэ)

**3-я брыгада нацыянальнай гвардыі (штаб Рэзекне):**

* 32-і пяхотны батальён (Рэзэкне)
* 34-ы пяхотны батальён (Даўгаўпілс)
* 35-ы пяхотны батальён (Прэйлі)
* 36-ы батальён баявой падтрымкі (Лузнава, лат. Lūznava)
* 55-ы пяхотны батальён (Айзкраукле)
* 56-ы батальён баявой службы (Екабпілс)

**4-я брыгада нацыянальнай гвардыі (штаб Ліепая):**

* 44-ы пяхотны батальён (Ліепая)
* 45-ы батальён баявой службы (Кулдыга)
* 46-ы пяхотны батальён (Вентспілс)
* 51-ы пяхотны батальён (Добеле)
* 52-і батальён баявой падтрымкі (Елгава)

## Узбраенне 
## Супрацоўніцтва 
Нацыянальная гвардыя наладзіла цеснае супрацоўніцтва з аналагічнымі арганізацыямі за мяжой — Нацыянальнай гвардыяй Мічыганскана ЗША, Рэзервам Аўстралійскай арміі, Тэрытарыяльнай арміяй Вялікабрытаніі, а таксама арганізацыямі хатняй гвардыі Даніі, Швецыі, Нарвегіі, Літвы і Эстоніі.

## Зноскі 
## Спасылкі 
* Афіцыйны сайт Нацыянальнай гвардыі 

Катэгорыя:Узброеныя сілы Латвіі